**კეტრინ ელიზაბეტ** **მორანი** ( დ. 5 აპრილი, 1975  ) — ინგლისელი ჟურნალისტი, მაუწყებელი  და ავტორი *The Times-* ში, სადაც წერს კვირაში ორ სვეტს: ერთს შაბათის ჟურნალისთვის და პარასკევის სატირულ რუბრიკაS - "Celebrity Watch".

მორანი დასახელდა ბრიტანული პრესის ჯილდოების (BPA) 2010 წლის კოლუმნისტად და BPA-ს 2011 წლის კრიტიკოსად, 2011 წლის ინტერვიუერად  2012 წელს ლონდონის პრესკლუბის მიერ იგი წლის კოლუმნისტად დასახელდა,  და 2013 წელს Comment Awards-ზე კულტურის კომენტატორად.

ბიოგრაფია
---------

მორანი დაიბადა ბრაიტონში; ჰყავს ოთხი და და სამი ძმა. მან აღწერა თავისი მამა, რომელიც წარმოშობით ირლანდიელია, როგორც „ ფსიქოდელიური როკის პიონერი" დრამერი, რომელიც „მუშაობდა სამოციან წლებში ბევრ ცნობილ ჯგუფთან".  მოგვიანებით ოსტეოართრიტის გამო დივანზე ყოფნით შემოიფარგლებოდა.  მორანი მშობლებთან და და-ძმებთან ერთად ვულვერჰემპტონში საკრებულოს სამოთახიან სახლში ცხოვრობდა. იქ ცხოვრების გამოცდილება მან აღწერა, როგორც *შიმშილის თამაშების* მსგავსი. 

მორანი სწავლობდა სპრინგდეილის სკოლაში და შემდეგ განათლება მიიღო სახლში 11 წლიდან, ვულვერჰემპტონის გოგონების საშუალო სკოლაში  მხოლოდ სამი კვირის განმავლობაში სწავლობდა.  მას და მის და-ძმებს მშობლებისგან ფორმალური განათლება არ მიუღიათ; ადგილობრივმა საბჭომ დაუშვა ეს, რადგან საშინაო განათლება ინგლისში ლეგალურია. უფრო მეტიც, ქალბატონი მორანის თქმით, ისინი იყვნენ „ერთადერთი ჰიპები ვულვერჰემპტონში".  ბავშვები ხშირად ატარებდნენ დროს უბრალო თამაშებით, როგორიცაა სახლში ტალახის სროლა.  მორანი თავის ბავშვობას ბედნიერად აღწერს, მაგრამ აშკარაა, რომ სახლიდან წავიდა როგორც კი 18 წლის ასაკში შეძლო

ჟურნალისტიკა და მწერლობის კარიერა
---------------------------------

 მორანი ჰეის ფესტივალზე, 2016.
თინეიჯერობის განმავლობაში მორანი დარწმუნებული იყო, რომ მწერლის კარიერას გააგრძელებდა.  1988 წლის ოქტომბერში 13 წლის ასაკში მან გაიმარჯვა Dillons-ის ახალგაზრდა მკითხველთა კონკურსში ესსათვის „*რატომ მომწონს წიგნები"* და დაჯილდოვდა 250 ფუნტი სტერლინგით წიგნის ჟეტონებით. 15 წლის ასაკში მან *The Observer- ის* წლის ახალგაზრდა რეპორტიორის ნომინაციაში გაიმარჯვა.  მან 16 წლის ასაკში დაიწყო თავისი კარიერა, როგორც ჟურნალისტმა, *Melody Maker-* ისთვის, ყოველკვირეული მუსიკალური გამოცემისთვის.  მორანმა ასევე დაწერა რომანი სახელწოდებით *„ნარმოს ქრონიკები"* 16 წლის ასაკში, შთაგონებული იმით, რომ სახლში სწავლობდა.

1992 წელს მან დაიწყო თავისი სატელევიზიო კარიერა, უძღვებოდა მე-4 არხის მუსიკალურ შოუს *Naked City* , რომელიც გადიოდა ორ სერიად და აშუქებდა ინფორმაციას იმდროინდელ ახალ ბრიტანულ ბენდებზე, როგორებიცაა Blur, Manic Street Preachers და Boo Radleys.. ჯონი ვონმა მასთან ერთად მუშაობდა სატელევიზიო გადაცემაში. 

მორანის აღზრდამ შთააგონა შეექმნა მისი სატელევიზიო დრამა/კომედიური სერიალი, *გაზრდილი მგლების მიერ*, რომელიც დაიწყო დიდ ბრიტანეთში მე-4 არხზე 2013 წლის დეკემბერში 

2012 წლის ივლისში მორანი გახდა Aberystwyth-ის უნივერსიტეტის სტიპენდიანტი.  2014 წლის აპრილში იგი დასახელდა ბრიტანეთის ერთ-ერთ ყველაზე გავლენიან ქალად 2014 წლის BBC *Woman's Hour-ის* სიაში. 

მორანის ნახევრად ავტობიოგრაფიული რომანის *„როგორ ავაშენოთ გოგონა* "ვითარდება ვულვერჰემპტონში 1990-იანი წლების დასაწყისში. ეს არის პირველი ნაწილი დაგეგმილი ტრილოგიიდან, რომელსაც მოჰყვება *როგორ გავხდეთ ცნობილი* და მთავრდება *როგორ შევცვალოთ სამყარო*.  მორანმა ჯონ ნივენთან ერთად დაწერა სცენარი ამავე სახელწოდების ფილმის ადაპტაციისთვის. ის ასევე იყო აღმასრულებელი პროდიუსერი ფილმში, რომლის რეჟისორია კოკი გიდროიკი, რომელშიც მთავარ როლებს ასრულებენ ბინი ფელდშტეინი, ალფი ალენი, პედი კონსიდინი და სარა სოლემანი .

ფემინიზმი
---------

მორანი იხსენებს, რომ ბავშვობაში *„ქალი საჭურისი-ს"* წაკითხვის შემდეგ გახდა ფემინისტი. 

2011 წელს, Ebury Press-მა გამოაქვეყნა მორანის წიგნი *როგორ ვიყოთ ქალი* დიდ ბრიტანეთში, სადაც დეტალურადაა აღწერილი მისი ადრეული ცხოვრება, ფემინიზმის შესახებ მისი შეხედულებების ჩათვლით. 2012 წლის ივლისის მდგომარეობით, იგი გაიყიდა 400000-ზე მეტი ეგზემპლარი 16 ქვეყანაში.  2020 წლის სექტემბერში Ebury Press-მა გამოაქვეყნა მისი გაგრძელება, *მეტი ვიდრე ქალი*, რომელიც იკვლევს საშუალო ასაკს.

Twitter
-------

 მორანის სარეკლამო ფოტო , 2013 წ.
2013 წლის აგვისტოში მან მოაწყო Twitter- ის 24-საათიანი ბოიკოტი პროტესტის ორგანიზაციის მიერ აღქმული წარუმატებლობის წინააღმდეგ , რათა ადეკვატურად გამკლავებოდნენ შეურაცხმყოფელ შინაარსს, რომელიც გამოქვეყნდა, ზოგჯერ ანონიმურად, საჯარო პირების Twitter-ის არხებზე.

2014 წელს, მისი Twitter-ის გვერდი დაამატეს ინგლისური A-დონის კომპლექტის ტექსტების სიაში.  2014 წლის ივნისში Reuters-ის ჟურნალისტიკის შესწავლის ინსტიტუტმა განაცხადა, რომ ის იყო ყველაზე გავლენიანი ბრიტანელი ჟურნალისტი Twitter-ზე.

პირადი ცხოვრება
---------------

1999 წლის დეკემბერში მორანი ცოლად გაჰყვა *The Times- ის* როკ კრიტიკოსს პიტერ პაფიდესს ქოვენტრიში ; მათ ჰყავთ ორი ქალიშვილი, რომლებიც დაიბადნენ 2001 და 2003 წლებში.

ლიტერატურა
----------

* *The Chronicles of Narmo*
* *How to Be a Woman*
* *Moranthology*
* *How to Build a Girl*
* *Moranifesto*
* *How to be Famous*
* *More Than a Woman*
* What about men?

სქოლიო
------

1. ↑  SNAC — 2010.<a href='https://wikidata.org/wiki/Track:Q29861311'></a>
2. ↑  Caitlin Moran - How To Be a Woman. Penguin Random House UK (13 December 2011). ციტირების თარიღი: 18 June 2018
3. ↑  Caitlin Moran: Lady Sex Pirate and Working Class Hero (12 November 2014).
4. ↑  Press Awards 2011: Caitlin Moran's speech. *The Guardian* (6 April 2011).
5. ↑  BBC Newsnight journalists win award for spiked Jimmy Savile investigation. *TheGuardian.com* (22 May 2013).
6. ↑  2013 Winners.  დაარქივებულია ორიგინალიდან — 2013-12-04. ციტირების თარიღი: 2024-02-29. The Comment Awards
7. 1 2 3 4  INTERVIEW / Atrocious mess, precocious mind: Meet Caitlin Moran (17 May 1994).
8. ↑  Aida Edemariam "The Saturday interview: Caitlin Moran", *The Guardian*, 18 June 2011.
9. 1 2 3 4 5  BBC Radio 4: "My Teenage Diary", First Broadcast 6:30PM Wed, 4 July 2012.
10. ↑  *The Times 2*, p. 2. 28 December 2011.
11. ↑  Moran, Caitlin (26 November 2007). „My glorious career? I won it in a competition". *The Times*. London. ციტირების თარიღი: 24 April 2009.
12. ↑  Pop on trial. *BBC Online*. ციტირების თარიღი: 13 January 2010
13. ↑  "Raised by Wolves" page on Channel 4
14. ↑  Novelist and columnist honoured - Aberystwyth University. *www.aber.ac.uk*.
15. ↑  Woman's Hour Power List 2014 – Game Changers.
16. ↑   *Caitlin Moran explores taboo subjects in her new book 'How to build a girl'*. 11 July 2014. .
17. ↑  Wiseman, Andreas.  (16 July 2018) Beanie Feldstein Comedy 'How To Build A Girl' Adds Cast, Lionsgate With Shoot Under Way. *Deadline Hollywood*.
18. ↑  Caitlin Moran: what I know about men. *The Sydney Morning Herald* (15 December 2012).
19. ↑  Caitlin Moran on How to Be a Woman, How to Be a Feminist. *The Atlantic Wire* (16 July 2012).
20. ↑  „English A-Level with Russell Brand and Dizzee Rascal on reading list under fire". *The Guardian*. London. 6 May 2014.
21. ↑  „Mainstream media 'still dominate online news'". *BBC News*. 11 June 2014. ციტირების თარიღი: 12 June 2014.
22. ↑   *How To Be a Woman*.  HarperCollins.
23. ↑  Moran, Caitlin (1992). *The Chronicles of Narmo*.  Corgi. ISBN 0-552-52724-6.
24. ↑  Moran, Caitlin (2011). *How to Be a Woman*.  Ebury Press. ISBN 978-0-09-194073-7.
25. ↑  Moran, Caitlin (2012). *Moranthology*.  Ebury Press. ISBN 978-0-09-194088-1.
26. ↑  Moran, Caitlin (2014). *How to Build a Girl*.  Ebury Press. ISBN 978-0-09-194900-6.
27. ↑  Moran, Caitlin (2016). *Moranifesto*.  Ebury Press. ISBN 978-0091949044.
28. ↑  Moran, Caitlin (2018). *How to be Famous*.  Harper. ISBN 978-0062433770.
29. ↑  Moran, Caitlin (2020). *More Than a Woman*.  Harper. ISBN 978-0062893710. „""social media is a hostile environment for women" (chapter 20)""
30. ↑  Heritage, Stuart (2023-07-03). „What About Men? by Caitlin Moran review — eavesdropping on women’s ‘boy talk’" (ინგლისური). ISSN 0140-0460. ციტირების თარიღი: 2023-07-03.